17.6.2014 Jurnalul Oficial al Uniunii Europene L177/9 REGULAMENTE REGULAMENTUL (UE) NR. 642/2014 AL CONSILIULUI din 16 iunie 2014 de înființare a întreprinderii comune Shift2Rail CONSILIUL UNIUNII EUROPENE, având în vedere Tratatul privind funcționarea Uniunii Europenec, în special articolul 187 și articolul 188 primul paragraf, având în vedere propunerea Comisiei Europene, având în vedere avizul Parlamentului European (), având în vedere avizul Comitetului Economic și Social European (?), întrucât: (1) Strategia Europa 2020: O strategie europeană pentru o creştere inteligentă, ecologică și favorabilă incluziunii subliniază necesitatea dezvoltării unor condiții favorabile pentru investițiile în domeniile cunoaşterii şi inovării, inclusiv al ecoinovării, pentru atingerea obiectivului unei creșteri inteligente, sustenabile și incluzive în Uniune. (2) Cartea albă a Comisiei din 28 martie 2011 intitulată „Foaie de parcurs pentru un spaţiu european unic al trans- porturilor” (denumită în continuare „Cartea albă”) a subliniat nevoia de a crea un spațiu feroviar european unic, pentru realizarea obiectivului unui sistem de transport european mai competitiv și mai eficient din punctul de vedere al utilizării resurselor, precum şi nevoia de a aborda probleme societale majore, cum ar fi creşterea cererii de trafic, congestionarea traficului, securitatea aprovizionării cu energie și schimbările climatice. Aceasta a adăugat că inovarea va fi o componentă esențială a acestei strategii şi că cercetarea din Uniune trebuie să abordeze întregul ciclu al cercetării, inovării şi implementării în mod integrat, concentrându-se pe cele mai promițătoare tehnologii şi reunind toţi actorii implicați. (3) Programul-cadru pentru cercetare şi inovare 2014-2020 (denumit în continuare „Orizont 2020”), instituit prin Regulamentul (UE) nr. 1291/2013 al Parlamentului European și al Consiliului (), își propune să sporească impactul eforturilor de cercetare şi inovare prin combinarea fondurilor Uniunii cu cele din sectorul privat în cadrul unor parteneriate public-privat (PPP) în domenii în care cercetarea şi inovarea pot contribui la atingerea obiectivelor mai ample ale Uniunii privind competitivitatea, atragerea investițiilor private și soluționarea provocă- rilor societale. Parteneriatele respective ar trebui să se bazeze pe un angajament pe termen lung, incluzând o contribuție echilibrată din partea tuturor partenerilor, să își asume responsabilitatea pentru îndeplinirea obiecti- velor lor şi să fie în concordanță cu obiectivele strategice ale Uniunii în materie de cercetare, dezvoltare şi inovare. Guvernanța şi funcționarea acestor parteneriate ar trebui să fie deschise, transparente, eficace și eficiente şi să ofere unei game largi de părți interesate active în domneniile lor specifice ocazia de a participa. Implicarea Uniunii în aceste parteneriate poate lua forma unor contribuții financiare acordate întreprinderilor comune înființate pe baza articolului 187 din Tratatul privind funcționarea Uniunii Europene (TFUE). (4)  În conformitate cu Regulamentul (UE) nr. 1291/2013 şi cu Decizia 2013/743/UE a Consiliului (), se poate acorda sprijin întreprinderilor comune înființate în temeiul Orizont 2020 în condițiile specificate în decizia respectivă. () Avizul din 25 martie 2014 (nepublicat încă în Jurnalul Oficial). () Avizul din 15 aprilie 2014 (nepublicat încă în Jurnalul Oficial). () Regulamentul (UE) nr. 1291/2013 al Parlamentului European şi al Consiliului din 11 decembrie 2013 de instituire a Programului-cadru pentru cercetare și inovare (2014-2020) — Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104). (') Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare (2014-2020) -Orizont 2020 și de abrogare a Deciziilor 2006/971/CE, 2006/972/CE, 2006/973|CE, 2006/974/CE și 2006/975|CE O L 347, 20.12.2013, p. 965).